Wu Zhou

Zhou, dikenali dalam sejarah sebagai Wu Zhou (), merupakan sebuah dinasti maharaja China berhayat pendek yang wujud antara tahun 690 hingga 705. Dinasti ini terdiri daripada pemerintahan seorang ratu memerintah, Wu Zhao (Wu Zetian), yang memegang takhta bagi pihak putera beliau, Maharaja Ruizong dari Tang, pada tahun 690. Dinasti ini bertahan sehingga seorang lagi putera Wu Zhao, Maharaja Zhongzong dari Tang, menaiki takhta berikutan Rampasan Kuasa Shenlong pada tahun 705, menandakan pemulihan dinasti Tang. Para sejarawan secara umum menganggap Wu Zhou sebagai satu interregnum dalam dinasti Tang.

Wu menamakan dinasti beliau bersempena dengan nama dinasti Zhou purba, yang mana dipercayai leluhur beliau.


Latar belakang
Sebelum pertabalan beliau, Wu Zhao (seperti mana beliau dipanggil), sering kali memangku sebagai pemangku raja de facto bagi pihak suami beliau, Maharaja Gaozong, atau putera-putera beliau, menjadi permulaan dalam mencapai cita-cita beliau, di mana kemudian beliau menggunakan gelaran huangdi dari Zhou setelah beliau menjadi pemerintah. Bermula pada tahun 655, Wu mula mengetuai mesyuarat istana atas nama maharaja, dan memerintah secara bersama dengan Maharaja Gaozong sehingga kematiannya. Selepas kematian Gaozong, beliau memerintah dengan menggunakan nama putera-putera beliau, yang mana menjadi maharaja boneka, dan memegang kuasa secara bersendirian dan mutlak. Pada tahun 690, beliau menjatuhkan putera beliau, Maharaja Ruizong, dan mengisytiharkan diri beliau sendiri sebagai Huangdi (maharaja) dalam dinasti Zhou.

Lihat juga
Dinasti Xin, sebuah dinasti interregnum berhayat pendek serupa yang ditubuhkan oleh Wang Mang semasa dinasti Han 

Rujukan

Bibliografi
Barrett, T. H. 2008. The Woman Who Discovered Printing. New Haven: Yale University Press. 
Paludan, Ann (1998). Chronicle of the Chinese Emperors: The Reign-by-Reign Record of the Rulers of Imperial China. New York, New York: Thames and Hudson. 

Category:Wu Zetian
Kategori:Dinasti di China
Kategori:Bekas negara dalam sejarah China